לפני שנים רבות, נהגתי לשאול אנשים:
"האם אתם חושבים שנגיע אי פעם לירח?"
הם ענו: "גם לא בעוד אלף שנה."
שאלתי "האם למדתם על טילים או מסע בחלל?" -"לא."
"אז איך הגעתם למסקנה הזו?" -"פשוט היגיון בריא."
אם היה לנו היגיון בריא, לא היו מלחמות, עוני, רעב
או הרס סביבתי.
אם אנחנו יכולים לשים אדם על הירח
אנחנו לבטח יכולים לפתור את הבעיות האלו.
[ג'ף הופמן, אסטרונאוט נאס"א בדימוס] בדומה להרבה ילדים, כשהייתי בן 6
חלמתי לעוף בחלל. אני מבוגר מספיק,
כך שבזמני, האסטרונאוטים היחידים היו "פלאש גורדון" ו"בק רוג'רס" (דמויות מסרטים).
המשכתי והפכתי לאסטרונום מקצועי.
התמזל מזלי להיבחר לקבוצה הראשונה של אסטרונאוטי מעבורת.
התאמנו במשך זמן רב.
כמובן, אתה עובר כל מיני סוגים של סימולטורים.
אבל כאשר אתה ממש יושב שם על הטיל,
אתה מבין: "היי, זאת לא סימולציה!"
כל המעבורת רועדת מעט בכן השיגור.
לאחר-מכן, אתה שומע את השאגה הזו מתחתיך.
כל המעבורת נוטה קדימה מעט.
ואז, כשהיא חוזרת למצב אנכי,
פתאום, "וואמ!" מנועי ההנעה נדלקים.
ישנם רטט ורעש אדירים.
במשך שתי הדקות הבאות, יש כל כך הרבה כוח
שאתה יושב מעליו.
פשוט החזקתי מעמד, בזמן שחשבתי לעצמי
וואו! אני מקווה שכל הדבר הזה יחזיק מעמד.
ואכן, כך היה.
בנקודה הזו, אנחנו מסתכלים מחוץ לחלון.
השמיים הכחולים כבר הפכו לחשכת החלל.
ואני יכול לראות שבאופק מגיח מראהו של קו החוף של אפריקה.
אני תמיד זוכר את ההרגשה הזאת בטיסה הראשונה שלי כשהבנתי:
וואו, אתה בחלל!
אתה רואה מהמסלול סביב כדור הארץ את הזריחות והשקיעות
16 פעמים כל 24 שעות.
לעוף מעל כדור הארץ בלילה במיוחד
נותן לך תחושה אמיתית של הציביליזציה האנושית.
מכיוון שבמשך היום, אתה מביט מטה ואתה רואה את צבעי כדור הארץ.
אתה רואה את צורות היבשות.
יש המון דברים יפים לראות במשך היום.
יש גם את המראה של ההשפעה
שיש לבני אדם על הכוכב שלנו, והוא יכול להיות די מפחיד.
במהלך 11 שנות תעופה
הבטתי בזמן שג'ונגל האמזונס נכרת ללא הרף.
[רונדוניה, ברזיל 2010] [24 שנים של בירוא יערות]
בלילה, אתה רואה שריפה של יבול חקלאי באופן קבוע
בכל רחבי העולם.
אתה יכול לראות סְחֹפֶת בנמלים.
אתה יכול לראות, באפריקה, איך קו העצים מצטמצם בכל שנה.
וכמובן, אנחנו יודעים על ההתחממות הגלובלית ומה שאנחנו עושים לאטמוספירה.
זה הדבר הנוסף שאתה מקבל תחושה חזקה שלו מהחלל;
כמה דקה היא האטמוספירה שלנו.
בעיקרון, הרעיון שאנחנו רואים את הנזק הסביבתי
על כדור הארץ, שנוצר בידי בני אדם,
אבל אנחנו רואים אותו מנקודת מבט קוסמית,
משמעו שזה לא משהו שאנחנו יכולים להתעלם ממנו.
כוכב-הלכת מגיב לנוכחות האנושות.
[קארל סייגן, "נקודה כחולה חיוורת", 1994] כדור הארץ הוא במה קטנה מאוד
בזירה קוסמית עצומה.
חשבו על נהרות הדם
שנשפך על-ידי כל אותם גנרלים וקיסרים
בכדי שבתהילתם ובניצחונם
יוכלו להפוך לשליטים הרגעיים
של שבריר של נקודה. [כדור הארץ ממרחק של 3.7 מיליארד מייל]
חשבו על אינסוף המעשים האכזריים שבוצעו
על-ידי תושביה של פינה אחת של הפיקסל הזה
על תושביה הכמעט בלתי ניתנים להבדלה של פינה אחרת.
כמה להוטים הם להרוג אחד את השני,
כמה נלהבת השנאה שלהם.
העמדת הפנים שלנו,
החשיבות העצמית המדומיינת שלנו,
האשליה שיש לנו מעמד מיוחס כלשהו ביקום
מוטלים בספק על-ידי נקודת האור החיוורת הזו.
כוכב הלכת שלנו הוא כתם בודד
בחשיכה הקוסמית העצומה שעוטפת אותנו.
בכל המרחב העצום הזה, אין שום רמז
לכך שהעזרה תגיע ממקום אחר
כדי להציל אותנו
מעצמנו.
פרויקט ונוס מציג
הבחירה בידינו
סרטם הדוקומנטרי של רוקסן מאדוז וג'ואל הולט פסקול מקורי על-ידי קייט אפל
חלק ראשון
לראשונה, יש לנו את היכולת, הטכנולוגיה
והידע על מנת להשיג חברה גלובלית של שפע עבור כולם.
איננו יכולים להמשיך בדרך הנוכחית
או שהתוצאות לבטח יהיו נוראיות.
דו"ח האו"ם משנת 2012 מציין שגידול אוכלוסין עולמי
מ-7 מיליארד לכמעט 9 מיליארד צפוי עד שנת 2040.
הביקוש למשאבים יעלה בצורה אקספוננציאלית.
עד 2030, הדרישות למזון צפויות לעלות ב-50%,
אנרגיה ב-45%,
ומים ב-30%.
כיום, אנחנו מדלדלים את כמות המשאבים הטבעיים
בקצב הגבוה ב-50% מקצב התחדשותם.
בקצב הזה, מוערך שנזדקק לעוד 3 כדורי ארץ
על מנת לעמוד בצורך במשאבים כפי שהוא היום.
מהי ההכחדה השישית?
האם היא מתרחשת ממש עכשיו? מהי הסיבה לכך?
מה שאנחנו, כבני אדם, עושים לכוכב הלכת
הוא שינוי התנאים הבסיסיים לחיים
בצורה קיצונית ובקצב מהיר מאוד.
ואף על פי כן, מאסונות סביבתיים ועד למלחמות,
מערכות הערכים המיושנות שלנו מנציחות חוסר שפיות,
המאיימת עלינו בחזיתות רבות.
האם הטוב ביותר שאנחנו יכולים לעשות הוא לתקן את הנזק לאחר מעשה?
האם פוליטיקאים מסוגלים או אפילו כשירים על מנת לנהל את העולם סביבנו?
(גורדון בראון) תנו לי להסביר.
סדר! ראש הממשלה.
האם אנחנו פשוט לא מסוגלים לצפות
ולתכנן למען עתידנו?
האם אנחנו פגומים באופן מולד בדרכים שאנחנו לא יכולים לשנות?
למה לא להשתמש פשוט בכיתת יורים? -כוון!
אנחנו שומעים לעיתים שטבע האדם מקובע...
זה רק טבע האדם!
ושהתכונות הגרועות ביותר שלנו מולדות.
-איך הם הולכים להפסיק להיות פושעים? -שטויות!
הם נולדו בצורה הזאת ואין שום טעם בלנסות לשנות אותם.
הגורמים הקובעים התנהגות
[ד"ר הנרי שלינג'ר] אני חושב שקשה לדבר על טבע אדם ספציפי
כמו שאנחנו מדברים על דפוסי פעולה מקובעים או שכיחים במינים לא אנושיים.
ברור שאצל בני אדם, למידה משחקת את התפקיד המרכזי.
למעשה, אני מתייחס לבני אדם כ'חיה הלומדת',
מכיוון שבני אדם לומדים יותר מכל חיה אחרת.
ועם זאת, בהתחשב בהיסטוריה של האגרסיביות שלנו,
הנטיות המלחמתיות,
קנאות ושנאה...
תמשיכו לירות
יש לנו עדיין הרבה מה ללמוד.
זה בלתי אפשרי פשוט להתעלם
מהתנאים שבהם אנחנו שרויים.
התרבות הנוכחית לא יודעת טוב יותר.
הם לא יודעים אילו גורמים מעורבים בעיצוב התנהגות אנושית.
לכן, הם ממציאים רעיונות משלהם
ומשליכים את הערכים שלהם על התנהגות אנושית
ואומרים שזה טבע האדם.
כאן הם טועים.
נכון להיום, יש התפוצצות טכנולוגית בתרבות שלנו.
ואני חושב שהרבה אנשים מאמינים שהטכנולוגיה תציל אותנו...
ודאי שהטכנולוגיה הפכה את החיים שלנו לקלים יותר בהרבה מובנים.
-מצא מקום חניה. -מקום חניה נמצא.
לפעמים זה טוב, לפעמים זה לא כל כך טוב.
מל"ט חמוש בטילי "אש הגיהנום"...
האם היית מעוניין לקבל תשלום עבור ריגול על שכניך?
אבל יש טכנולוגיה אחת שאין לנו ואנו זקוקים לה מאוד
אם אנחנו הולכים להשתנות באמת, וזאת טכנולוגיית ההתנהגות.
אז מדע ההתנהגות צריך להיות מיושם כמו שמדעי הפיזיקה,
הכימיה והביולוגיה יושמו.
זה המרכיב האחד שחסר בתרבות שלנו.
והוא הקשה ביותר מכיוון
שהוא נוגד את הדרך בה רוב האנשים חושבים על עצמם.
בחינת ההתנהגות האנושית באותה צורה
שאנו בוחנים כל תופעה פיזית אחרת
תאפשר לנו להבין את הגורמים האחראים על עיצוב
הגישות והנוהגים שלנו.
כל מדעני הטבע מניחים שהנושאים בהם הם עוסקים
הם שיטתיים וכפופים לחוקים. אם הם לא, אתה לא יכול לחקור אותם בצורה מדעית.
מדעני התנהגות מניחים שהתנהגות אנושית
והתנהגותם של אורגניזמים אחרים גם הן שיטתיות וכפופות לחוקים.
אם נניח אחרת מכך, המשמעות היא שאנחנו מקבלים את ההנחה
שהתנהגות אנושית נפרדת בצורה כלשהי משאר הטבע.
אנחנו לא מניחים את ההנחה הזו; אנחנו מניחים
שהתנהגות אנושית היא חלק מהטבע.
התנהגות אנושית כפופה לחוקים בדיוק כמו כל תופעה אחרת.
החמניה לא פונה כלפי השמש.
השמש גורמת לה להסתובב
על-ידי משיכת קרום התא.
סירת מפרש לא יכולה לשוט; הרוח מזיזה אותה.
צמחים לא יכולים לצמוח. הם נדחפים
על-ידי אור השמש, הקרקע, הטמפרטורה, כל מיני גורמים.
כל הדברים נדחפים על-ידי משהו אחר.
על כל האנשים פועלים גורמים אחרים.
זכרו, אמכם אמרה: "כוס, שולחן, אור
"אבא, אמא" שוב ושוב עד שאמרתם את אותן המילים.
אפילו שנאה לגזע מסוים היא נלמדת.
...בשעה שהאידיאלים של חוסר סובלנות ועליונות גזעית
מועברים לדורות הבאים...
אתה יכול להיות מחונך לשנוא אפרו-אמריקאים.
אתה יכול להיות מחונך לשנוא יהודים, שוודים, כל מיני אנשים.
אני שונא פיליפינים.
אני שונא מקסיקנים.
אני שונא את כולם!
היינו יכולים לגדל ילד יהודי בתרבות נאצית.
הוא היה הופך ל'ילד נאצי טוב'.
המשפיע הראשי?
תהליכים מכניים מבוססים על המון מערכות המשפיעות אחת על השניה.
-מה יש לך שם, בן? -מטוס.
מה גורם לו לעוף? הפרופלור?
-הפרופלור לא הולך להסתובב אלא אם כן יש לך מנוע, נכון?
-אז זה המנוע? -אבל המנוע דורש דלק.
-אז אני מניח שזה הדלק שגורם לו לעוף.
-כמעט, אבל אם אין לך מצתים
וחמצן, הדלק לא הולך להישרף.
-אז אלו המצתים והחמצן?
-היית חושב כך, אבל למעשה, אפילו אם יהיו לך את כל אלו,
אם אין לך את הכנפיים ואת משטחי השליטה על מנת לספק כוח עילוי
הוא לעולם לא ימריא מהקרקע.
-אז אלו הכנפיים ומשטחי השליטה שגורמים לו לעוף?
-למעשה, אלו כל הדברים האלו, בן. זו מכונה מתוחכמת.
דרושים כל הדברים האלו שעובדים יחדיו על מנת לגרום למטוס לעוף.
זה דומה מאוד לטכנולוגיות אחרות ואפילו להתנהגות אנושית.
-אז אלו כל הדברים האלו שגורמים לו לעוף. -בדיוק, ילד!
בדיוק כמו מערכות מכניות, להתנהגותנו
אין רק סיבה אחת.
הרעיון של אלוהים נותן לאנשים "דם טוב" ו"דם רע", וזה סוגר את הסיפור.
התנהגותנו נוצרת על-ידי הגורמים הרבים המשפיעים זה על זה
שאנו נתקלים בהם.
הסביבה לעולם לא יכולה להיות זהה עבור שני אינדיבידואלים.
זה ממש סותר טענות שאנשים מעלים כשהם אומרים:
"יש לי שלושה ילדים. שלושתם גדלו
"באותה סביבה, אבל הם גדלו להיות כל כך שונים".
ובכן, לפי ההגדרה הזאת, אותה סביבה
מתיחסת לבית שבו הם גרו או להורים שהיו להם.
אין דבר כזה 'אותה סביבה'.
אם יש לך שני ילדים, ואחד מהם בן 4 ואתה משחק איתו,
ובן ה-7 עומד שם עם השפה התחתונה שלו בחוץ.
אתה שואל: "מה קרה?" והילד עושה את התנועה הזו.
אתה יוצר קנאה. משם היא מגיעה.
אבל מנקודת מבט מדעית, הסביבה למעשה מורכבת
מהתגובות ההדדיות המתרחשות מרגע לרגע בין ההתנהגות שלך
לבין ההתרחשויות בתוכך ומחוץ לך.
אז הסביבה נמצאת בשינוי מתמיד.
אתה לוקח את הילד הצעיר לחיקך ואת הילד הגדול יותר.
אתה אומר: "אני אוהב את שניכם".
אתה לעולם לא משחק רק עם ילד אחד או מעדיף אחד מהם.
אם אתה אומר: "את יכולה ללכת לסרט
"אבל אתה לא יכול כי לא הכנת שיעורי בית",
כשהיא נופלת במדרגות, יש לך חיוך על הפנים.
זה לא שאתה רע, אלא שאתה מרגיש שלא נהגו כלפיך בהוגנות.
אפילו התפיסות שלנו לגבי אסתטיקה ויופי
לעיתים משויכות לתכונה פנימית,
אך מבט מדוקדק יותר מגלה שהתפיסות האלו
משתנות במידה רבה ממקום למקום ולאורך ההיסטוריה.
אני חושב שרעיונות של אסתטיקה ויופי הן ברובן נלמדות.
כל מה שאתה צריך לעשות הן חקירות בין-תרבותיות
על הדברים שאנשים מחשיבים כמושכים ויפים.
תמצא שהם שונים במידה רבה בין תרבות אחת לאחרת.
לפעמים הם שונים במידה רבה באותה התרבות.
יש אנשים שעונדים טבעות פליז מסביב לצווארם.
הם מותחים את צווארם.
אם תוציא את הטבעות, הראש שלהם לא יוכל להחזיק את עצמו
והם קוראים לזה 'יופי'.
בחלק מהאיים שבהם ביקרתי,
אם לבחורה היו ישבנים גדולים שבלטו, זה היה נחשב ליפה.
הבחורות האחרות היו שום דבר.
אפילו בחורה יכולה למצוא את עצמה כלואה בכלוב
עד שהיא העלתה כמעט 120 קילוגרם שיהפכו אותה לכמעט
אבל עדיין לא ראויה מספיק לנישואין.
אני יודע שיש שאומרים שיש השפעות גנטיות
על הדברים שאנחנו חושבים שהם יפים,
אבל אני חושב שההסבר הפשוט ביותר שיכול להיות לנו עבור
מה שנחשב בעיני אינדיבידואל מסוים ליופי, הוא שזה חייב להגיע
מהסביבה של אותו אינדיבידואל, התרבות שבה גדל.
אם לכולם היה אף באורך 30 ס"מ, היית עושה ניתוח אף.
אין דבר כזה 'יופי'.
כל אלה הן השלכות.
אם אתה מתחתן עם האישה היפה ביותר בעולם
ומסתבר שהיא קוץ בתחת,
הפנים שלה הופכות למכוערות עבורך.
חוקרים מסוימים טוענים שהגנים
ולא החינוך, קובעים אם מישהו עלול להפוך לפושע
ואפילו לרוצח.
אם אתה מבקש מאנשים להגיד לך מה קובע אם הם יהפכו
לרופאים, עורכי-דין, או כל מקצוע אחר,
רוב האנשים יסכימו שזה קשור לאיך שגדלת:
ההשפעות מההורים שלך, המורים שלך ומאנשים אחרים.
ולא הגנים. הגנים לא קובעים אם תהפוך לרופא או עורך-דין.
הגנים לא נותנים לנו מערכת ערכים
או תהליך על פיו אנחנו פועלים.
הגנים לא מעצבים את התנהגותנו. הגנים עצמם
עוצבו על-ידי ההיסטוריה האבולוציונית שלנו.
אבל ההתנהגות שלנו מעוצבת לחלוטין
על-ידי הסביבה שאליה אנחנו חשופים.
התנהגות לא מתרחשת בוואקום.
היא תמיד תלויה בקלט רב המגיע מהסביבה.
רציתי לדעת האם לגברים יש גישה מולדת לנשים,
או האם הם לומדים אותה?
אז הגעתי לאיים מסוימים לפני שנים רבות.
הדבר המעניין לגבי ילידי האי היה שהם לא לבשו בגדים.
מעולם לא ראיתי גבר בוהה בגופה של אישה.
הילדים שחו בעירום כבר מילדותם.
בנים ובנות יחדיו.
לא היו מציצנים על האי.
לא היו תמונות של נשים ערומות תלויות בבקתות שלהם
מכיוון שלהיות עירום היה דבר רגיל.
הם אמרו לבחורה: "אני אוהב את".
הם ליטפו אותם מקצה הראש וכל הדרך למטה.
הם לא הלכו ישר לשדיים.
גברים הולכים ישר לשדיים של הנשים במדינה הזאת
בגלל שאומרים להם: "היי, קלוט את השווה הזאת!"
משחק האשמה
-ובאשמת מי זה? -זו לא אשמתם של הדמוקרטים (מפלגה בארה"ב).
-זאת לא אשמתך.
-זו אשמת התקשורת והרפובליקנים (המפלגה השניה בארה"ב).
וזו גם אשמתם של חברות הביטוח.
-וזה הכל באשמתו של אובמה!
כמובן שהרעיון המסורתי, זה שנותן
לאינדיבידואל אחריות אישית ואוטונומיה
נותן לאינדיבידואל גם קרדיט על ההתנהגות שלו או שלה
ומצד שני מאשים את האינדיבידואל בהתנהגות שלו או שלה.
האשמת אנשים בשל התנהגותם
היא אחד מהדברים המזיקים ביותר
שבתרבות הכביכול מתקדמת שלנו.
התנהגותם מעוצבת על-ידי התרבות שבה הם גדלים.
הרעיון הזה כמובן מבוסס על הנחה
שאנחנו חופשיים; אנחנו בוחרים את התנהגותנו בחופשיות.
אבל ההשקפה המדעית למעשה לוקחת את נקודת המבט הנגדית.
ההשקפה המדעית היא דטרמיניסטית, שמציעה
שהתנהגותנו שיטתית וכפופה לחוקים ולסיבתיות.
אין רוצח סדרתי שאין לו רקע מסוים
שהפך אותו לכזה.
כל חבר כנופיה בניו יורק
הפך לכזה על-ידי כך שהתרועע עם אנשים כאלו.
המערכות החברתיות והמשפטיות שלנו מאשימות ומענישות את האינדיבידואל.
אך הניסיונות הללו לשינוי התנהגות באמצעות עונשים
מתעלמים מהרקע והסביבה של האדם
שעיצבו את ההתנהגות הזו מלכתחילה.
החל מכנופיות בתי הכלא הישנות
ועד לכנופיות רחוב פורעניות;
זהו שילוב מסוכן עבור הצוות והאסירים גם יחד.
המחקר מראה שלמידה
משנה גם את המבנה הפיזי והכימי של המוח.
מובן מאליו שישנם גורמים רבים המשפיעים על התהליך
אבל הגנים משחקים תפקיד קטן בהשוואה להשפעות
הסביבה הכוללת על האופן בו אנו לומדים.
אף תינוק סיני לא נולד דובר סינית.
ידעתם את זה? הם היו חייבים ללכת לבית ספר כדי ללמוד את השפה.
אף תינוק צרפתי לא נולד דובר צרפתית.
לא משנה כמה שנים הוריהם דיברו צרפתית
הם היו חייבים ללמוד את השפה.
קליפת המוח שלנו למעשה מבוססת על גמישות.
התנהגותנו ניתנת לעיצוב ונוטה להסתגלות במידה רבה מאוד.
אנחנו היצור בעל כושר ההסתגלות הגבוה ביותר על פני כדור-הארץ.
ואם בוחנים את ההיסטוריה של המין האנושי על כדור-הארץ
אפשר לראות שלמדנו להסתגל
לכל סוג של סביבה על פני כדור-הארץ.
ההבדל היחיד בין מטיף דתי לגנב
היא הסביבה בה הם גדלים.
אנחנו לא מגיעים למסקנות בעצמנו
ללא כל השפעות חיצוניות.
אנחנו לא משנים את דעתנו.
דעתנו משתנה על-ידי האירועים.
-שמעת על האחים רייט?
-לא.
-הם אומרים שהם רוצים לבנות לעצמם מכונת תעופה.
-לא תהיה לעולם שום מכונת תעופה.
אם אלוהים רצה שהם יעופו הוא היה נותן להם כנפיים.
(צחוק רועם)
דעתנו משתנה על-ידי האירועים.
-שיניתי את דעתי!
-כן, גם אני.
אם נולדת עם מוח שפועל בצורה יעילה יותר,
מהיר יותר מהמוח הממוצע,
אתה הופך לפאשיסט מהר יותר
אם אתה גדל בסביבה פאשיסטית.
מוח טוב אינו מסוגל לתאר את הדבר המשמעותי.
למוח אין שום מנגנון הבדלה.
רק ראיות מבוססות-ניסוי קובעות את זה.
אם הסביבה שיוצרת את הערכים שלנו תשאר ללא שינוי,
על אף הפצרותיהם של משוררים, אנשי דת ופוליטיקאים,
אותן התנהגויות וערכים ימשכו.
אם אתה אומר לאנשים שאסור להם לדוג באזור מסוים,
אם לא תספק אוכל לאנשים האלו
ואת האמצעים לחיות, הם יפרו את החוקים האלו.
כל החוקים חייבים לעלות בקנה אחד עם טבע העולם הפיזי.
אך זהו לא החוק שמונע פשיעה,
העניין הוא לענות על הצרכים.
בימים אלו, ציידי קרנפים מגיעים על הליקופטרים
חמושים בסמי הרגעה חזקים ומסור.
קרני הקרנפים שווים כיום יותר מזהב.
אם אנשים מחוסרי עבודה,
הם יעשו כל מה שהם חייבים לעשות כדי להאכיל את משפחתם.
אם אתה מחוקק חוק שאומר שאסור לגנוב אוכל,
הם בכל זאת יגנבו אוכל אם זה משרת את צרכי משפחתם.
כל חוק מעשה ידי אדם שאיננו מתאים
לנסיבות המציאות - יופר.
שאיפות ואידיאלים גבוהים שאנשים מקווים להם
אינם יכולים להתממש כאשר ישנם קיפוח ומלחמה.
[אנדרו בצ'ביץ' - אוניברסיטת בוסטון] אם אתה רוצה להפציץ מישהו
יש דיון מועט למדי בקשר לכמה זה עשוי לעלות.
אבל כשמתקיים דיון לגבי האם
אנחנו יכולים לעזור לאנשים שסובלים,
לפתע פתאום אנחנו הופכים להיות מאוד מודעים לעלויות.
אף תרבות אינה אומדת התנהגות אנושית בדרך זו.
אם הן היו עושים זאת, הן היו שואלות מה יוצר חמדנות,
צרות אופקין, אי-צדק ומלחמות.
הם מגדלים אותך עם הערכים ששמים אותם בשלטון.
למרבה הצער, כל החברות, נכון להיום
מנחילות לאנשים ערכים שמנציחים את אלו שבשלטון.
חלק שני
אם הייתם יוצרים סרט על התרבות הנוכחית
ומקרינים אותו בעתיד, הוא ייחשב לסרט אימה.
ובכן, הבה נבחן את הגורמים העיקריים
השולטים בחייהם של אנשים ומדינות;
כסף,
והערכים, ההתנהגויות וההשלכות
שהוא מייצר.
-מה הכותרת כאן? -שוק ההון הוא הונאה!
-אינך יודעת מה דירוג האשראי שלך? -איני יודעת מה דירוג האשראי שלי.
-זה דבר מאוד חשוב... את לא רוצה לקנות בית?
מי אתה? האם אתה המקצוען השאפתן
שלא יבחל בשום אמצעי כדי להשיג את מה שאתה רוצה?
...כולם נמצאים אשמים ביותר מעשרה סעיפי אישום של מרמה.
תמריץ הרווח. תחרות.
זהו הבסיס של המערכת הקפיטליסטית.
מה יש בארנק שלך ?במה אתה נוהג? מה אתה רוצה לקנות?
ספקי ציוד צבאי חוגגים שיאי רווח הקרובים לשיאי כל הזמנים.
...על-ידי המכלול התעשייתי-צבאי
עליה הרסנית בכוח שבידיים הלא נכונות.
אם אתה חלק מהמכלול התעשייתי-צבאי
אולי העניין הוא יותר מלחמה.
מדברים על מל"טים והאם הם מסייעים או מזיקים...
...אזרחים לא ייהרגו או יפצעו
[פיצוץ]
(קול טלוויזיוני) רובם המכריע של ההרוגים
לא היו בראש רשימת המבוקשים.
...וכוחו של הכסף נוכח כתמיד.
מערכת מיושנת
ויש להתייחס אליו בכובד ראש.
"לצורות החיים הראשוניות היה קשה
לזחול אל מחוץ לרפש הקדמוני
מבלי לגרור חלק ממנו יחד איתם". ~ ז'ק פרסקו.
כשריד של ימי קדם
כסף משרת כיום בעיקר כמנגנון היוצר שחיתות,
קיפוח וככלי לשליטה בידיהם של מעטים.
[אבי מרטין, עיתונאית ובעלת תוכנית אירוח] הוא השחית הכל.
כל מוסד שאנו חיים תחתיו מושחת על-ידי כסף.
מה שמדהים בעיני הוא
שאנחנו יכולים להפוך למשועבדים בידי משהו שאנחנו יצרנו,
לא מבחינה פיזית, אלא פשוט משועבדים מנטלית
על-ידי רעיון שהומצא על-ידי האנושות.
הוא מיושן, כיוון שאני חושבת שהתפתחנו אל מעבר למה שכסף יכול לעשות.
"זה בהחלט טוב שתושבי המדינה
לא מבינים כיצד פועלת המערכת הבנקאית והכספית שלנו, כיוון שאם הם היו מבינים,
אני מאמין שהייתה מהפכה לפני מחר בבוקר".
~הנרי פורד, חברת הרכב פורד
בניסיון נואש לשרוד, אנשים רבים עובדים במספר עבודות בו זמנית.
הם עשויים לגנוב, לשקר או למעול.
זה מייצר כל כך הרבה לחץ לאדם הממוצע.
דאגות לגבי שכירות, איבוד מקום העבודה שלהם, אי יכולת לשלם עבור הבית שלהם.
בקנה מידה גדול יותר, תמריץ הרווח
יוצר מעגל אכזרי של הרס.
תופעות כמו חולי, זיהום ומלחמה מתקבלות כנורמליות.
יש לכם סוג של כלכלת מלחמה
שמתחילה להנציח את עצמה.
ויש לכם אנשים חזקים הפועלים בתוך וואקום שלטוני,
שרואים את הנצחת הקונפליקט כאינטרס האישי שלהם.
אך זה אכן מיטיב עם המעטים בפסגה שחיים בצורה טפילית
על-ידי המניפולציה והשליטה בכסף.
[דילן רטיגן, מחבר ובעל תוכנית אירוח] בפועל, המערכת הבנקאית כיום משעבדת אנשים
משעבדת סטודנטים, משעבדת מוסדות
ושואבת מהם משאבים.
[קרן יודס, כלכלנית ועורכת-דין] הם ארגנו זאת כך שיהיו בנקים מרכזיים פרטיים
שיכולים לחייב את כולם בריבית על המטבע
ולאפשר לעצמם להתעשר מבלי לעשות דבר.
מי עושה את כל זה? זו קבוצה של בנקאים,
מערכת הפדרל רזרב (הבנק המרכזי בארה"ב); זו מערכת פרטית.
הפד הוא בנק פרטי בבעלות בעלי מניות פרטיים.
אל תתנו לשם 'פדרלי' (ממשלתי) להטעות אתכם.
[ארין אייד, כתבת ובעלת תוכנית אירוח] הם פשוט משרתים את הצרכים הבנקאיים של הממשלה
זאת התמצית של מה שהם עושים.
ב-1913, השנה שבה וודרו ווילסון (נשיא ארה"ב)
התיר לחקיקה בנושא מערכת הפדרל רזרב לעבור
רוב אנשי הקונגרס הלכו הביתה.
חקיקה זו נתנה את הבעלות על מערכת הבנק המרכזי
של ארה"ב לועד המנהל של הפדרל רזרב
והפכה אותם לקבוצה היחידה שיכולה להדפיס שטרות של הפדרל ריזרב
או דולרים אמריקאים.
הנשיא ווילסון התחרט על כך.
הוא הודה שהוא מכר את המדינה הזו.
"אומה תעשייתית אדירה נשלטת בידי מערכת האשראי שלה.
מערכת האשראי שלנו היא ריכוזית.
מכאן שצמיחת האומה וכל הפעילויות שלנו
נמצאות בידיהם של אנשים מעטים.
הגענו למצב בו אנחנו אחת מהמדינות הנשלטות בצורה הגרועה ביותר
אחת מהממשלות שנשלטות באופן המלא ביותר
בעולם המתורבת; ממשל המונע על-ידי הדעה והכפייה
של קבוצות קטנות של אנשים חזקים".
~וודרו ווילסון, נשיא ארה"ב, 1916
זאת מערכת כספית שאנחנו חיים תחתיה.
והיא פועלת למעשה על-ידי כך שמישהו מקליד מספרים אל תוך מחשב איפשהו;
זו הדרך בה אנחנו מייצרים כסף כיום.
אין שום דבר שמגבה אותו; אין שום דבר מאחוריו.
הכסף מגובה על-ידי האמונה המוחלטת
בממשלת ארה"ב. זהו שטר חוב.
כאשר ממשלה מוציאה יותר מאשר היא מכניסה ממיסים
וצריכה כסף, היא אינה מדפיסה את הכסף שלה,
אלא לווה מהפדרל רזרב בתמורה לאגרות חוב אמריקאיות
אשר הפד מספק בריבית.
כשאנשים העובדים בתאגידים רוצים כסף, גם הם הולכים לבנק.
המערכת היא הונאה. אם בנק קונה איגרת חוב של 100$
לבנק מתאפשר להלוות פי 10 מסכום זה, או $1000.
הם יצרו את הסכום הנוסף יש מאין.
ללא כסף, זהב או כל דבר אחר כגיבוי לסכומים הללו.
הבנק גם מקבל חזרה את ההלוואות עם ריבית עבור כל הכסף שהלווה.
כסף נוצר בדרך הזו מהחתימה הפשוטה
של לווה עם הבטחה לשלם חזרה את הסכום שלווה.
עובדה שמחמירה את המצב היא, שלעיתים קרובות, אנשים מחזירים
פי כמה וכמה מהסכום אותו הם חייבים, בשל הריבית.
זהו התהליך שבו אינדיבידואלים,
חברות וממשלות משיגות כסף.
תהליך זה נקרא 'הלוואה ברזרבה חלקית'
ונעשה בו שימוש בכל העולם ע"י רוב מערכות הבנקאות האחרות
כך שאנשים ואומות שלמות נשארים בחוב תמידי.
אם אתה פשוט ממשיך להדפיס דולרים ללא גיבוי, בנקודה מסוימת
אנשים מאבדים אמון במטבע, וזה מה שקרה.
המערכת הבנקאית כיום עוסקת ביצירת סיכון
ע"י יצירת חוב לאינדיבידואלים ואנשים.
וכך ישנו הסיכון לפיו אנשים אלו לא ישלמו את החוב הזה חזרה,
אך הערבויות לסיכון ממשיכות להירשם
לחובת משלם המיסים האמריקאי והמטבע האמריקאי.
אנו נמצאים במצב כרגע
בו מטבעות העולם עומדים להתרסק.
אף אחד לא יודע כמה זמן זה הולך לקחת, אך מערכת הפדרל רזרב,
מדפיסה דולרים כאילו אין מחר.
יש לכם למעשה מערכת פושעת
המבוססת על המניפולציה של תשומת ליבם, משאביהם
וזמנם של אנשים, על מנת להפיק מהם ערך.
הם גונבים מאיתנו כסף בצורה הזו.
הם גונבים את פירות המאמצים והעבודה שלנו.
זה משהו שגדל כסרטן בחברה שלנו.
הבנקאים הללו הם כולם חלק ממערכת
הנקראת ה'בנק להסדרי סליקה בינלאומיים'.
רוב האנשים אפילו בעולם העסקים והבנקים לא מבינים
את הבנק הזה ואת התפקיד שלו, הבלס"ב.
הם מחזיקים ב-40% מהנכסים
של 43,000 החברות שנסחרות בשוקי ההון.
הבנק מפעיל את עצמו. יש לו ועדה של מנהלים המורכבת
מ-15 ראשי בנקים מרכזיים מרחבי העולם.
...והם מושכים 60% מהרווחים השנתיים.
הם שחדו את כל כלי התקשורת שלנו, והתקשורת הזו מוליכה שולל את האזרחים.
התקשורת שינתה צורתה לגוף שפשוט מקדם את האינטרסים התאגידיים של
בעלי ההון ששולטים בממסד הפוליטי.
ישנם כ-118 דירקטוריונים ששולטים
בחמישה תאגידי התקשורת הענקיים הללו.
והם כולם משרתים דירקטוריונים שונים, החל במונסטו
דרך נשק, וכלה במזון.
כאשר כל האינטרסים הללו מתערבבים יחדיו,
קשה הרבה יותר להבחין
אילו אינטרסים נשטחים בפניכם בתקשורת המינסטרים.
הוגן, מאוזן.
אם אתם רוצים להבין כוח, עליכם להבין
מי ממנה מועמדים,
ולא מי מצביע להם.
המערכת שלנו איננה דמוקרטיה.
אחוז האוכלוסייה שמשתתף בתהליך המינוי
הוא פשוטו כמשמעו פחות מ-5% מהאוכלוסייה,
ולמעשה, פחות מ-1% מהאוכלוסייה.
אם הייתי שולט בתהליך המינוי
בכל הנוגע לכל מה שאנשים אוכלים,
ותמיד הייתי ממנה כמועמדים צ'יזבורגרים או עוף מטוגן,
והייתי אומר לכם שזוהי דמוקרטיה ושאתם יכולים לאכול כל דבר שתרצו
כל עוד מדובר בצ'יזבורגר או עוף מטוגן.
האם זו תהיה דמוקרטיה? הייתי יכול למכור לכם את זה כדמוקרטיה,
כי אני לא מחליט אם תאכלו צ'יזבורגרים או עוף מטוגן.
יש לכם אפשרות להצביע בבחירות גדולות המיוחצנות היטב
ולהחליט האם אתם הולכים עם עוף מטוגן או צ'יזבורגרים,
בזמן שאנשים מתארגנים בקבוצות שבטיות מאוד
מאוד נגד עוף מטוגן ומאוד בעד צ'יזבורגר,
או שהם יסבירו לך בדיוק מדוע צ'יזבורגרים הולכים לגרום
לסוף העולם, ומדוע העוף המטוגן הולך להציל אותך.
אלו שיכולים להרשות לעצמם
שוכרים לוביסטים, אשר הלכה למעשה, קונים פוליטיקאים.
ברוב הפעמים, כל אחת מהמפלגות תתאים לצרכים שלהם.
(פרופ' ג'יימס ת'ורבר, מארח) ההגדרה של לוביסט בארה"ב היא מישהו
אשר מייצג ותומך במישהו אחר ומקבל תשלום על כך.
החוקים שנחקקים כתוצאה מכך נכתבים לעיתים קרובות
על-ידי התאגידים עבור תועלתם האישית.
פרופ' גרבר רואה גידול חסר תקדים מתחת לפני השטח בלובינג
ומעריך כי התעשייה למעשה מכניסה יותר מ-9 מיליארד דולר בשנה,
פחות רק מענף התיירות והממשלה.
הסיבה שאנו לא משנים דברים כבר עכשיו היא
שלבנקים יש לוביסטים בוושינגטון במספרים שמעולם לא ראיתי.
לוביסטים נמצאים שם בפירוש רק כדי להשיג דריסת רגל.
הם לא שם כדי לחזק את התהליך הדמוקרטי.
למשפחות ואנשים עובדים פשוט אין סוג כזה של כוח ייצוג
עוצמה או השפעה על מנת לדאוג לצרכים שלהם.
ישנו למעשה לוביסט עבור סיטיבנק, כאשר אנו מדברים על
חוק וולקר ורפורמת דוד-פרנק, אשר פשוטו כמשמעו שכתב
תיקון לרפורמת דוד-פרנק (שהייתה אמורה להגביל את הבנקים). הוא לא נכתב על-ידי אף פוליטיקאי
או על-ידי אדם הכפוף לפוליטיקאי במשרדו.
התיקון נכתב על-ידי לוביסט של סיטיבנק!
הם עיצבו את המערכת כדי לחזק, ובמובן מסוים,
למממן את עצמם בהתבסס על אינטרסים מיוחדים.
כל מה שהתרחש בין 2007 ל-2008
שאנו הפכנו כל כך מפוחדים לגביו, ניירות הערך מגובי המשכנתא,
החלפת אשראי במקרה של אירוע פשיטת רגל, הנגזרות האחרות:
הם עדיין קיימים. קיימים לגמרי.
כן, ישנן דרישות הוניות גבוהות יותר העומדות בפני הבנקים
כך שאינם יכולים להיות ממונפים באותה מידה, אך הן אינן כאלו גבוהות.
אם לא תהיה לנו תקשורת שתספק לנו את המידע לגבי
מי באמת כותב את הצעות החוק הללו ומעביר את החקיקה הזאת
ולמה כל זה נועד ואת מי זה משרת,
אז אנו חיים באשליה.
[פול רייט, מחבר] באופן כללי, החוקים במדינה הזו נכתבים על-ידי העשירים
והחזקים, מכיוון שאני חושב שבהגדרה
הם אלו ששולטים במחוקקים
ובשרשרת הפיקוד במדינה הזו.
זו מציאות מפחידה,
מכיוון שאתה יכול 'לשחד את דרכך' לחקיקת חוקים
שישרתו אותך ואת התאגידים שלך כפי שתרצה.
החסינות המוחלטת שמקבלים תאגידים
על מנת לפעול ללא הפרעה ולזהם את הכוכב כולו...
דליפה משמעותית של אפר פחם רעיל
מעלה שוב שאלות לגבי בטיחות מי השתיה
והרגולטורים של הממשלה המפקחים על התעשייה.
נטילת אחריות אינה קיימת, מלבד המכה הקטנה על היד
בדמות מספר קנסות פה ושם; אני מתכוונת, החל מעבודה בתנאי עבדות
וכלה בניצול משאבי הפלנטה.
התופת העצומה שלחה להבות לשמי הלילה
שניזונו מנפט גולמי שדלף ממיכליות שבורות.
שר התחבורה, אנתוני פוקס, יכול רק לייעץ לתעשייה
שקרונות אלו אינם ראויים לשימוש.
אך עצה זו אינה מחייבת כלל.
וכך המכה הקטנה על היד לתעשיות המזהמות, חותכות פינות
ומפרות מדיניות תימשך, כל עוד רווחי לעשות כך.
ג'יי.פי מורגן (בנק אמריקאי) שילם 13 מיליארד דולר בקנסות בשנה שעברה!
אם יש לך כל כך הרבה כסף רק כדי לשלם קנסות...
והם שמים בצד 19 מיליארד דולר, עבור תשלום קנסות!
ג'יי.פי מורגן משלם 410 מיליון דולר כדי להסדיר אישומים כלפיו
עם הממשלה, אך ג'יי.פי מורגן אינו מודה בביצוע עוולה כלשהי.
גולדמן זאקס (בנק נוסף) הגיע להסדר מוקדם במקרה זה, עבור 550 מיליון דולר
מבלי שהודה בביצוע עוולה.
יו.בי.אס (בנק נוסף) הסכים לשלם כ-50 מיליון דולר.
לפי תנאי ההסדר, יו.בי.אס לא הודה בביצוע עוולה כלשהי.
אני חושב שאנשים מבצעים את הפשעים
שהם בעמדה חברתית מתאימה על מנת לבצע.
אני חושב שהיה זה ברטולד ברכט ששאל: "מהו הפשע החמור יותר;
לשדוד בנק או להיות הבעלים שלו?"
אני חושב שכפי שראינו בכל המקרים, החל ממחדלי החסכונות וההלוואות
ועד לקריסת וול סטריט, שלעיתים קרובות מידי, בעלי הבנקים
בוזזים את המוסדות שמעסיקים אותם.
הם מבצעים כל מיני פעולות לא חוקיות
ואף על פי כן, הם נתבעים לדין בגינם לעיתים רחוקות מאוד.
על מנת לבסס את מעמדן, תעשיות לעיתים קרובות שוכרות פוליטיקאים
כשאלה עוזבים את משרתם, כך שהן בעלות קשרים ישירים ומחזקות את הקשר
בין פוליטיקה לעסקים.
בוול סטריט, קנטור יהיה סגן היו"ר
והמנכ"ל של בנק השקעות, וירוויח
יותר מ-3 מיליון דולר במשך שנתיים.
אני קוראת לזה "הדלת המסתובבת בין וושינגטון לוול סטריט"
והתעלולים שמתרחשים שם.
מחצית מחברי הסנאט בין 1998 ל-2004
עזבו על מנת להפוך ללוביסטים, 42% מחברי הבית.
המספרים הללו רק גדלו. העליה הממוצעת בשכר
של אלו שאחריהם עקבו הייתה 1452%!
במהלך ההיסטוריה, היו ניסיונות מועטים מאוד להעמיד פנים
שהממשלה לא שימשה גם כסוכנו של המעמד העליון.
כן, יתכן וישנם פוליטיקאים אידיאליסטים שנכנסו לעסק
על מנת לשנות את העולם, אבל אם הם טובים - אפילו קצת בעבודה שלהם -
הם כבר אינם משנים את העולם, הם משרתים את האינטרסים
של אלו התורמים להם, אם הם רוצים להמשיך ולהתקדם בעולם הפוליטיקה.
הם אומרים: "כתוב לנציג הציבור שלך".
מי זה לעזאזל הטמבל הזה שאתה צריך לכתוב לו?
הוא צריך להיות בחזית הטכנולוגיה והידע.
אתה לא צריך לכתוב לו.
אני בטוח שרובכם טסתם במטוסים מסחריים.
אתה לא צריך לכתוב לטייס: "אתה טס בזווית!
תתיישר, לעזאזל!"
הוא יודע את העבודה שלו; כך הוא קיבל את המשרה!
האנשים בשלטון היום הם עורכי דין ואנשי עסקים
ולא יכולים לפתור שום בעיה.
ישנם 317 מיליון אמריקנים, פחות או יותר.
ב-2012, 80% מהכסף של הקבוצות החזקות שמימנו קמפיינים
הגיע מ-196 אנשים בלבד.
אם השורה התחתונה היא עולם המונע על-ידי רווח, אז האינטרסים האלו
ישורתו בראש ובראשונה, וכל השאר יהיה משני.
זו המציאות המצערת.
במערכת הכספית, צרכנים נתפסים
רק כחלק משוק, קיימים כפוטנציאל למכירות עבור רווח
ומציגים בגאווה את בגדי המעצבים, המכוניות
ומותגים אחרים שלהם כדי לחזק את ההערכה העצמית שלהם.
הם הופכים לעוד שלט חוצות.
הערכים הם רק מקסום רווחים, שנה אחר שנה.
אנחנו משתמשים בשיטות האכלה מלאכותיות על מנת לגרום לבעלי חיים לגדול מהר יותר.
אם אתה יכול לגרום לתאי התרנגולת להכפיל את מספרם מהר יותר, אתה יכול למכור אותה מוקדם יותר.
האם יש לכך השפעה על הגוף האנושי?
הם לא דואגים לגבי זה. הם דואגים למכירת התרנגולות.
אין שום מערכת ערכים המוצגת שם בחוץ
שבאמת מועילה לאנושות,
מכיוון שהיא מבוססת על צרכנות ועשיית רווחים.
העושר עובר לעשירים מהר יותר מבכל תקופה אחרת בהיסטוריה.
אנשים מדברים על העובדה של-1% העשיר ביותר
יש כל כך הרבה יותר מכל שאר האנשים.
בוא ניקח את כל אוכלוסיית העולם,
ונציג אותה באמצעות 100 אנשים.
העניים ביותר משמאל, העשירים ביותר מימין.
עכשיו בואו נראה איך העושר העולמי כולו מחולק.
לרוב הגדול אין שום דבר בפועל, בזמן שה-1% העשיר ביותר
צבר 43% מהעושר העולמי שלנו.
כאשר 80% התחתונים, שאלו 8 מתוך כל 10 אנשים,
יש רק 6% שמתחלקים ביניהם.
ל-300 האנשים העשירים ביותר על פני כדור הארץ
יש עושר השווה לזה של 3 מיליארד העניים ביותר.
למספר האנשים הנדרש כדי למלא מטוס מסחרי ממוצע
יש עושר גדול יותר מאשר לאוכלוסיית הודו, סין
ארה"ב וברזיל ביחד.
ההצלחה של העולם המתועש הייתה תלויה בכישלון
וחוסר ההתקדמות של העולם המתפתח.
המדינות הללו נרמסו מכיוון שהן
בחובות לעולם הראשון; לא היינו משגשגים
אילולא העבודה והשעבוד המעוגן בחוזה
שמתרחש בכל המדינות המתפתחות.
אז מבנה הכוח לא יכול להשתנות לעולם במובן הזה,
מכיוון שהוא תלוי בכך שזה ישאר בצורה הזאת.
העבודה השחורה והמסוכנת שנעשית על-ידי ילדים.
העבודה למטה בתעלות נשמרת בדרך כלל עבור בני נוער
כשרק ענפי עצים מאבטחים את קירות המכרות.
הסיכון שהם נוטלים הוא אמיתי.
ממשלות עשירות אוהבות להגיד שהן עוזרות למדינות עניות להתפתח,
אבל מי עוזר למי להתפתח כאן?
מידי שנה, מדינות עניות משלמות כ-600 מיליארד דולר
בריבית למדינות עשירות
על הלוואות ששולמו במלואן בעבר כבר מספר גדול של פעמים.
בנוסף, ישנו הכסף שמדינות עניות מפסידות בעקבות חוקי סחר
שנכפו על-ידי מדינות עשירות.
סך הכל, זה מסתכם בלמעלה מ-2 טריליון דולר כל שנה.
מערכות כספיות היו קיימות מאות שנים,
ובין אם אנו מבינים זאת או לא, תמיד שמשו על מנת לשלוט בהתנהגות
על-ידי הגבלת כח הקניה של רובם המכריע של האנשים.
דוגמא אחת לכך היא מערכת המשפט הפלילי.
אני חושב שהרבה אנשים רואים את מערכת המשפט הפלילי שלנו
כקונספירציה גזענית בשל העובדה
שיש חוסר פרופורציה עצום במיוחד
במספרם של הגברים השחורים במערכת הכליאה שלנו.
בין 40 ל-50 אחוז מהאנשים
במערכת המשפט הפלילי שלנו הם גברים שחורים.
גברים שחורים מהווים כ-5% מאוכלוסיית המדינה.
אני חושב שאנשים יכולים לדון ולהתווכח על הסיבות לכך;
וזה תקף לגבי כל דבר החל מגזענות מוסדית, נוהגים משטרתיים.
אבל אני חושב שבסופו של דבר, העניין העיקרי הוא המעמד, משום שאני חושב
שהסיבה לכך שבני מיעוטים נכלאים בצורה חסרת פרופורציות
היא מכיוון שהם גם עניים בצורה חסרת פרופורציות.
נראה שעניין זה מצביע על מערכת משפט בעלת שתי רמות.
זהו בחור עשיר ששכר עורך-דין ממולח
על מנת שיתמרן את המערכת עבורו באופן כזה
שרוב האנשים לא היו מקבלים את סוג הצדק הזה.
אף אחד לא טוען שגברים שחורים עשירים
נכלאים במספרים עצומים או אפילו משמעותיים.
גברים שחורים עשירים מקבלים פחות או יותר את אותו היחס
שגברים לבנים עשירים מקבלים; הם לא נכנסים לכלא.
הסביבה מעצבת את הערכים. אז אין מה לעבוד על האינדיבידואל.
אין מה לעבוד על אדם עם בעיות רגשיות.
יתכן שיש לו בעיות רגשיות, כי הוא מרוויח שכר מינימום.
פסיכולוגים מנסים להתאים אותך למערכת הזאת,
אז הם חייבים להיות טיפשים.
שיעור ההדרדרות חזרה לפשע בקרב יוצאי בתי הכלא גבוה
והרבה טוענים שבתי כלא כלל לא עובדים בשל כך.
אך בסופו של דבר, בתי כלא הם הצלחה מסחררת
ככלי לשליטה חברתית על מנת להגן
על המערכות הפוליטיות והכלכליות הממוסדות.
אם תשכור את שירותיהם של אנשים שמיומנותם היחידה היא כליאת
אנשים כניסיון לפתור בעיות חברתיות,
אתה לא הולך לקבל פיתרון טוב במיוחד.
אבל אני חושב שהם טובים מאוד בכליאת אנשים
ואני חושב שזו הסיבה שכליאה המונית
הייתה הצלחה כה מסחררת עבור המעמד השולט במדינה הזאת.
לפי ארגון הבריאות העולמי,
ככל שאי השוויון גדול יותר בחברה,
כך שיעורי האלימות בה גבוהים יותר, מרציחות ועד מלחמות.
ולארה"ב יש את שיעור הרצח הגבוה ביותר מכל מדינה מפותחת אחרת.
ארה"ב היא למעשה מספר אחת בהרבה דברים
ואני חושב שהדבר בו אנו יכולים להגיד שאנחנו מספר אחת, יותר מכל,
הוא בכמות האנשים שאנחנו כולאים.
בארה"ב ישנה כ-5% מאוכלוסיית העולם,
אך יש לנו 25% מאסירי העולם.
בסין ישנם פי 4 יותר אנשים מאשר בארה"ב
וחצי ממספר האסירים.
בארה"ב יש יותר אסירים מאשר היו בברית המועצות
בשיא תקופות הטיהורים וההלאמות
בשנות ה-30, ומחנות הכפייה הסובייטיים הידועים לשמצה.
השלכות העוני
עוני הוא מעגל אכזרי שלעיתים רחוקות עניים מצליחים לחמוק ממנו.
מחקרים מצאו שמחסור יכול לפגוע ביכולת השכלית
ובתפקוד הקוגניטיבי.
בקרב ילדים, הוא משפיע על התפתחות המוח והזיכרון.
עוני הוא גורם סיכון גדול יותר עבור מחלות נפשיות
מאשר חשיפה למלחמה.
הדרה חברתית-כלכלית
גם מונעת מאנשים לקנות אוכל בריא
מאחר ואוכל מעובד המכיל רמות סוכר ונתרן גבוהות
זול בהרבה מאשר אוכל טרי ומזין.
אין מכולות
בשנים האחרונות, צצה מגמה מטרידה.
ישנה היסטוריה ארוכה של הסרת ההשקעה בחנויות מכולת
שעזבו קהילות שבהן השכר נמוך יותר
במכוון כהחלטה עסקית.
בעיות בריאות
הלחץ שבעוני מקושר גם לבעיות בריאותיות
כגון: לחץ דם גבוה וכולסטרול
ורמות גבוהות מהממוצע של השמנת יתר וסכרת.
סטטיסטית, יש סיכוי גבוה בהרבה שיעשנו.
בנוסף לכך, על העניים לעיתים קרובות נכפה
לחיות באזורים בהם איכות האוויר נמוכה.
אלו לא הבעיות של העניים בלבד,
שהרי כל חלקיו של הרצף הכלכלי-חברתי סובלים
בזמן שהאוויר, המזון והמים שלנו מזוהמים על-ידי פליטות עקב שימוש בדלק מאובנים
ומקרינה הנובעת מתאונות גרעיניות.
עקב התאונה הגרעינית בתחנת הכוח בפוקושימה
כל האזור הוא כעת שממה רדיואקטיבית
והאנשים שחיו שם לא יודעים אם אי פעם יוכלו לחזור הביתה.
מקרי מוות עקב זיהום
[פרופסור מארק ג'ייקובסון, מהנדס] תשתית האנרגיה הנוכחית אחראית ל-2.5 עד 4 מיליון
מקרי מוות עולמיים כל שנה עקב מחלות בדרכי הנשימה,
מחלות לב וכלי דם וסיבוכים עקב אסטמה.
אנחנו במרכז העיר בייג'ינג בה רמת הזיהום
שוב חרגה מכל גבול.
המדדים גבוהים בערך פי 25 מהסטנדרטים של ארגון הבריאות העולמי.
כולל 50 עד 100 אלף מקרי מוות כל שנה בארה"ב
ו-16,000 בקליפורניה בלבד.
נתנו לעצמנו להאמין ולחיות לפי
צירוף של שני שקרים כלכליים:
שאין דבר שיש לו ערך שלא ניתן לו על-ידי השוק,
ושהחיים הכלכליים של הקהילות שלנו
יכולים להימסר בביטחון לידיהם של תאגידי הענק. -וונדל ברי.
המערכת הכלכלית בה אנחנו חיים היום הורסת את הפלנטה
מכיוון שהיא מבוססת על מודל שאינו בר-קיימא.
אנחנו רואים את ההוכחה לכך ממש עכשיו.
תשתית האנרגיה הנוכחית, הקיימת כבר זמן רב,
הביאה להצטברותם של גזי חממה
וחלקיקים הגורמים להתחממות אקלים כדור הארץ.
אקלים כדור הארץ מתחמם בקצב הגבוה ביותר
מאז סוף עידן הקרח האחרון.
מהן העלויות האמיתיות?
אם היינו מסכמים את עלותן של המלחמות,
הזיהום והנזק הסביבתי,
גלון (כ-4 ליטר) של דלק היה עולה בין 15 ל-20 דולר.
עכשיו, משלם המיסים האמריקאי מסבסד דלק
על-ידי כך שהוא סופג את עלויות הזיהום, ניקיונם של דליפות נפט,
עלויות צבא שתוקף ברחבי העולם,
על מנת להגן על המשאבים הללו
עבור חברות אנרגיה פרטיות,
שלאחר מכן מוכרות את הנפט ב-3, 4 או 5 דולר לגלון
מה שמנציח את המערכת.
השפעה עולמית
בנוסף, רמות הפחמן הדו-חמצני הגבוהות יותר;
פחמן דו-חמצני הוא חומצה... הוא מתמוסס במים והופך לחומצה פחמתית
והביא להתחמצנותם של האוקיאנוסים.
דבר שגורם להרס שוניות אלמוגים.
עלינו להבין שלכוכב-הלכת שלנו יש מידה מסוימת
של כוח התחדשות, ואין ספק בכך
שעברנו מספר רב של הכחדות בקנה מידה עולמי.
יש לנו ראיות לכך ממאובנים, וכדור הארץ השתקם.
אך ישנו גם כושר נשיאה שמגביל את יכולת השיקום הזאת.
נוסף לכך, גוברת השכיחות של שריפות בשטחים פתוחים וביערות
ואלו מגבירות את זיהום האוויר גם כן, באמצעות הטמפרטורות הגבוהות.
הייתי רוצה לחשוב שביום מן הימים נהפוך למין שחי על מספר כוכבי-לכת,
אך עלינו עדיין לשמור על פלנטת הבית שלנו.
מפלס הים בעליה
יש השפעות רבות נוספות להתחממות הגלובלית.
עליה במפלס הים היא דאגה גדולה מאוד, לדוגמא:
כרגע ישנם בין 65 ל-70 מטרים של עליה במפלס הים שמאוכסנים בצורת קרח
בעיקר באנטארקטיקה, אך גם בקרחונים בגרינלנד
וגם בקרח ימי בקוטב הצפוני ובמקומות נוספים.
אם הטמפרטורה תהיה גבוהה מספיק כך שכל הקרח הזה ימס
מפלס הים יעלה בין 65 ל-70 מטרים
דבר שיביא לכיסויה של 7% מכל אדמת העולם
וכל זאת לאורך החוף, היכן שחיים רוב תושבי העולם.
דבר זה יגרום לאסון משמעותי.
קרוב לודאי שלכוח ההתחדשות של כדור הארץ
יש מגבלות מסוימות. אם נגיע אל מעבר לקצה,
מי אומר שאפקט החממה לא יצא מגדר שליטה
בכדור הארץ בדומה למה שקרה על כוכב-הלכת נגה?
סופות משתוללות
אנחנו רואים גם מזג אוויר סופתי מוגבר, עוצמה מתגברת של הוריקנים,
ומצבים קיצוניים יותר של מזג האוויר המקושרים להתחממות הגלובלית.
אז ישנן בעיות משמעותיות הקשורות לכך, והן כולן
פועל יוצא של פליטות עקב שריפת פחם, נפט וגז
המתרחשות החל מהמהפכה התעשייתית
שהחלה באמצע עד סוף המאה ה-18.
יש לנו מערכת סופית, בדיוק כמו בתוך המעבורת.
כמובן ששם אנחנו מכירים את הגבולות הסביבתיים הרבה יותר טוב
מאשר של כדור הארץ, בגלל שהוא הרבה יותר מורכב
מאשר מערכת השליטה הסביבתית שיש לנו במעבורת.
אבל הוא אכן סופי, כדור הארץ סופי
והוא נושא חיים כבר במשך מיליארדי שנים.
התקווה היא שהוא ימשיך לעשות כך
אבל בואו לא נמתח אותו אל מעבר לנקודה ממנה הוא יכול להתאושש.
האם כדור הארץ הוא בית המשוגעים של היקום? - אלברט אינשטיין
סביר שהמלחמה עצמה יכולה לשים לנו קץ
ועל אחת כמה וכמה - הנזק לסביבה.
אנחנו רוצים לשלוח מסר לאמריקה!
ככל שתבצעו יותר תקיפות מל"טים, כך אנשים יתרעמו יותר כנגדכם!
המל"טים יוצרים מפעלים למחבלים מתאבדים.
ההתנהגויות התחרותיות האכזריות שלנו אינן טבע האדם,
אלא פשוט תולדה של מחסור, ההופך את כולנו למתחרים
בקרב על מנת להשיג את שאנו צריכים בכדי לשרוד.
בעוד שמחסור קורה באופן טבעי,
הוא גם נעשה במכוון על-ידי תעשיות וממשלות עבור רווח
ואינטרס לאומי.
כל עוד מדינות נמצאות במצב של מחסור
ימשיכו להיות סכסוכים בין אנשים.
פשעים, רציחות
וצורות אחרות של אלימות
עד למלחמה כוללת.
הביטוי הקיצוני ביותר לטיפשות האנושית.
-תפציצו להם את הצורה!
עלינו להתעלות מעל ההתנהגויות האלו אם ברצוננו לשרוד.
-תפילו עליהם את הפצצות! -זהו כלי הגיוס הטוב ביותר של 'אל-קעידה'.
זה מבטיח שמעגל האלימות ימשך.
עם היכולת הטכנולוגית שלנו לספק את צרכי כולם
עלינו לנקוט בגישה שונה
או שהמעגל האינסופי של צמיחה ושפל כלכליים
ומלחמה ימשך.
- אוי, לא! שלום בזמננו. אי יאי יאי
"אם לא נשים סוף למלחמה, היא תשים סוף לנו" -אייץ'.ג'י וולס
אף מדינה, במיוחד ארה"ב,
לא יוצאת למלחמה על מנת לשחרר אוכלוסיות או על מנת להפיץ את הדמוקרטיה.
התמריץ הפרקטי היחיד ליציאה למלחמה
הוא השגת משאבים.
במקרה של ארה"ב, אלו לרוב משאבי אנרגיה
או, מוטב שאומר, תמיכה בבעלי ברית פוליטיים
על מנת לשמר גישה למשאבי אנרגיה.
סמדלי באטלר, אלוף במארינס האמריקני,
שהיה חייל המארינס בעל העיטורים הצבאיים הרבים ביותר עד יום מותו
אמר זאת היטב כשכתב:
"העברתי 33 שנים וארבעה חודשים בשירות צבאי פעיל,
ובזמן הזה העברתי את רוב זמני
כבריון של המעמד הגבוה עבור עסקים גדולים,
עבור וול סטריט והבנקאים.
בקצרה, הייתי סחטן,
מאפיונר, עבור הקפיטליזם.
עזרתי להפוך את מקסיקו לבטוחה עבור אינטרסים אמריקאיים בנפט.
עזרתי להפוך את האיטי וקובה למקום נוח
כך שהחבר'ה של 'נשיונל סיטי' בנק יוכלו לאסוף את הרווחים שלהם.
עזרתי לאונס של חצי תריסר מדינות במרכז אמריקה
לרווחתו של וול סטריט.
עזרתי לטהר את ניקרגואה
עבור הבנק הבינלאומי של האחים בראון.
הגעתי לרפובליקה הדומיניקנית כדי לעזור לאינטרסים של תעשיית הסוכר האמריקאית.
עזרתי להפוך את הונדורס למקום נוח עבור חברות הפירות אמריקאיות.
בסין, פיקחתי על כך ש'סטנדרד אויל' (חברת נפט) תוכל לפעול ללא הפרעה.
כשאני חושב על כך, הייתי יכול לתת לאל קפונה כמה טיפים.
הטוב ביותר שהוא היה יכול לעשות, הוא להפעיל את ארגון הפשע שלו בשלושה מחוזות.
אני פעלתי בשלושה יבשות.
מלחמה היא הונאה. היא תמיד הייתה.
מעטים המרוויחים ממנה, וההמון משלם. אך יש דרך לעצור אותה.
אתם לא יכולים לשים לה סוף על-ידי כנסים לטובת פירוק מנשק.
אפשר לרסק אותה ביעילות אחת ולתמיד רק על-ידי הוצאת הרווח מהמלחמה"
האוניברסיטאות שלנו כיום מצוידות יותר מאי פעם.
המיקרוסקופים הטובים ביותר, הציוד המדעי המתקדם ביותר... והפצצות נעשות גרועות יותר.
המלחמות נעשות גרועות יותר. ההרג הופך לגרוע יותר.
אין צורך להרוג אנשים או להפציץ ערים.
משהו לא כשורה בתרבות שלנו; מאוד לא כשורה!
אז איננו יכולים לשרוד במערכת הזו.
אני חושבת שהגיע הזמן להמציא את הגלגל מחדש ולהבין
כיצד אנחנו יכולים לשרוד, לא רק כמין
אלא כפלנטה, מכיוון שהזמן אוזל.
האשמת אינדיבידואל או תאגיד מסוים
לא נוגעת בשורשי הבעיות.
המבנה עצמו של המערכת הכלכלית-חברתית שלנו, גורם לכל אחד
לדאוג רק לעצמו,
מה שיוצר סביבה תחרותית בה אנחנו מתנהגים כטורפים אחד לשני.
ניסיון למצוא פתרונות לבעיות העצומות
ל'תיקון מבפנים' של החברה הנוכחית שלנו, יעבדו רק כטלאים זמניים,
שיאריכו את ימיה של מערכת שהופכת במהרה למיושנת.
בפרק הבא, נחקור נקודות מבט נוספות
בתחומי האוטומציה, המדע
והאנרגיה המתחדשת.
ופרויקט ונוס יציג עיצוב חברתי חדשני.
דאגתו העיקרית היא רווחתם של אנשים,
כך שיתאפשר לכולם להנות מרמת חיים גבוהה ביותר
תוך שמירה על המערכת האקולוגית של הפלנטה שלנו.
נסביר ונדגים הרבה מהצעותינו:
מערכות עירוניות כוללות,
תעלות שיסייעו בהורדת מפלס הים בכך שיעבירו מי ים
אל מדברים שמתחת לפני הים,
ערים בים, עבור שיקומה של הסביבה הימית,
ותרחישים מלהיבים נוספים עבור עיצוב עולמי חדש.
המשך יבוא
תורגם ע"י צוות התרגום העולמי http://forum.linguisticteam.org